

Qiqaijaluarvia 23, 2024

Nan'ngarijaujuq John Main

Minista Munaqhijuq uumunga Qulliq Alrujaqtuqtunik Ikumadjutiit

Maligaliurvia Nunavut

926 Sivumugiaq, 2nd Floor,

Iqaluit, Nunavut X0A 3H0

Haluu Minista Main,

Mikhaanun QECkut Uqhurjuat Aulannaitkutauninngit Akinga uuktuutit ubluqaqtuq Qiqailruq 11, 2024, malikhugu apirhuutit ihivriuqtaunirmun ukua Uuktuutit ubluqaqtut Qiqailruq 14, 2024, ilaliutihimajut Igluin Auladjutitigun Akitutilaanginnut Katimajiit Uniudjutait 2024-02 naittumik Katimajiit ihumagijait pidjutaujunun.

Pittiarnikkut,



Paul Okalik

Ikhivautalik

Auladjutiqhatigun Akitutilaanginnut Katimajiit Nunavunmi

Aadjiliuqhimajuq: Nanngarijaujuq P.J. Akeeagok, Minista Munaqhijuq hapkuninga Igluin Auladjutitigun Akitutilaanginnut Katimajiit Nunavunmi

Anna Fowler, Tugliq Minista, Kavamaliqiyitkut

Ernest Douglas, Angijuqaaq unalu CEO, Qulliq Alruyaqtuqtunik Ikumadjutiit

Laurie-Anne White, Aulapkaijilluaq URRC

P.O. Box 1000, Stn 200, Iqaluit, NU, X0A 0H0



#

# Uniudjuijuq ukununga Minitaanun Munaqhijumun ukuninga Qulliq Alruyaqtuqtunik Ikumadjutiit Pittiaqhugu:

**Uuktuutaa hapkua Qulliq Alruyaqtuqtunik Ikumadjutiit haffumunga**

**Angirutikhaanun haffuma Urhurjuanut Akiinun**

**Hamanga**

**Qitiqqautijuq 1, 2024 min Apitilirvia 30 mut, 2024**

**Unniudjut 2024-02**

**Qiqaijaluarvia 23, 2024**

**AULADJUTIQHANUT AKITUUTILAANGINNUT KATIMAJIIT NUNAVUNMI**

##

## ILAUJUT NAALAKTUKHAT

Paul Okalik Ikhivautalik

Graham Lock Tugliq -Ikhivautaqaqtuq

Stanley Anablak Katimajiujuq

## IKAJUNIRMUN

Laurie-Anne White Atanilluaq

Wade Vienneau Qaujihaiji

## TITIRAQHIMAJUT NAITTUMIK

|  |  |
| --- | --- |
|  |  |
| GN | Kavamatkut Nunavut |
| GRA | Akiinun Uuktuutit |
| FSR | Urhurjuanut Ihuaqhaidjutikharnik Akinga |
| FSR Maniit | Urhurjuanut Ihuaqhaidjutikharnik Akingatigut Maniit |
| kWh | Kilowatt ikaarniq |
| NESP | Nunavunmi Alrujaqtuutinun Ikajuutinun Pinahuarutit |
| PPD | Uqhurjualiqijitkut Havagvia |
| QEC | Qulliq Alrujaktuqtunik Ikumatjutiit |
| SAO | Atan’nguyaq Hamalatkunni Havakvianni |
| URRC | Igluin Auladjutitigun Akitutilaanginnut Katimajiit |
| URRC Maligaq | *Igluin Auladjutitigun Akitutilaanginnut Katimajiit Maligaa* |
|  |  |

# [TITIRAQHIMAJUT ILLUANIITTUT](#_bookmark0)

[1.0 The APPLICATION 1](#_Toc165612510)

[2.0 BACKGROUND 1](#_Toc165612511)

[3.0 PROCESS 3](#_Toc165612512)

[4.0 CONSIDERATION OF THE APPLICATION 4](#_Toc165612513)

[5.0 URRC RECOMMENDATIONS 6](#_Toc165612514)

1. UUKTUUTIKHAQ
2. Qulliq Alrujaqtuqtunik Ikumadjutiit (QEC), tikuaqtauhimajut *alrujaqtuutikkut*, pijariaqaqtut maliklugu Titiraqhimajuq 12(1) haffumunga *Igluin Auladjutitigun Akitutilaanginnut Katimajiit Maligaa* (URRC Maligaq), qiniqhialutik angirutinik haffumanga Ministamin munaqhijumin hapkuninga QEC (Ministaa hapkua QECkut), hivuani pipkaitinagu akiinun akighainik. Misintaa hapkua QECkut maligiaqaqtait Titiraqhimajut uvani 12(2) hafuumani URRC Maligaa, qiniqhialutik uqaudjinirmik hapkunanga Igluin Auladjutitigun Akitutilaanginnut Katimajiit Nunavunmi (URRC) haffumuuna Alrujaqtuutikkut atulirniranun akiinun akighainik.
3. Titirakkut uumani Qiqailruqmi 11, 2024, QEC uuktuqtuq uumunnga Ministauyuq QEC-tkunnut, apirhiyuq angirutikhamik uumunnga Urhuryuat Aulannaitkutauninngit Akinga (FSR) manik utiqtiffaarninnga aulannaitkutauninngit uuminnga 3.70 cents atauhiqmut kilowatt ikaarninnga (kWh), uumannga Qitiqqautiyumi 1, 2024 uumunnga Apitilirivikmi 30, 2024. QEC kut tukkhiqtullu an’ngirunmik pikaffuqhimajuqhamik utilaaqtumik FSR nik akituriarunmik pivikhaqaqnigani akungani Qitiqqautijuq 1 mi 2024 mi kinulirmilu an’ngiqtaunigani ubluani FSR nik akituriarunmik. Imaa titiraqhimajuq ubluqaqtuq Qiqailruq 14, 2024, Ministaanun QECkut apirhuijut uqaudjinirmik hapkunanga URRCkunin pidjutaanun Uuktuutit.
4. KANGIQHIDJUT
5. Pijauhimajuq auladjutit akitutilaanga angiqtauhimajut atuliqhutik uvani Tattiarnaqhilirvia 1, 2022, malikhugit Ministat Maliqujaitigut ubluani Apitilirvia 8, 2022, ilaujuq hapkununga QECkuty 2022/23 Havaktaujuni Akiinun Uuktuutit (GRA). Naunaijaqhimajuq aktilaangit urhuqjuat akiit imaa $0.96[[1]](#footnote-1) per litre (naunaijaqhimajuq aktilaanga avatiini tamaita nunallaat) havaktauhimajut pihimajaujutigut akiit itqungniarutikkut uarhuqjuat avuhimajullu angijut niruaqtaujut urhuqjuat akiit ihuaqtut kingulirni QECkut auladjutaitigut atuqhimajaitigut. Aujami 2022 an’ngijut urhuqjuat akiit pidjutauvaktut naunaijautitigut tunijauhimajunit Urhuqjualiqiit Havakvianin (PPD) Havagvia Nunalingni Kavamatkunnilu Pivikhaqautikkut 2022/23 itqungniarutit niruaqtaujut akiit pihimajut akiluangitigut urhuqjuat akiinik ihuaqhainikkut tuhaqtitauhimajukkut GNkunin atuliqhutik Iidjirurvia 6, 2022.
6. Qanganuaq, uvani Tattiarnaqhilirvia 1, 2023, auladjutinun akiit ihuaqhaqtaujut pidjutigiblugit akitutqiat itquniarutinin urhuqjuat akiit. Naunaijaqhimajut aktilaangit urhuqjuat akiit imaa $0.96[[2]](#footnote-2) per litre akituqjuumiqtut $1.20 per litre (naunaijaqhimajut aktilaangit avatiini tamaita nunallaat). Akituqjuumirut 2023 angijut niruaqtaujut urhuqjuat akiit havtktauhimajut ihuaqhainikkut akiit aungitugit ukua FSR katitirnikkut ikajuutit.
7. Ministamin Pitqujaujuq ubluqaqtuq Qiqaijaluarvia 30, 2014 pijariaqaqtut QECkut upalungaijailutik itqungniarutinik qaffiuniitigut ukua Urhurjuanut Ihuaqhaidjutikharnik Akingatigut Maniit (FSR Fund), kitut pidjutiqaqtut aalangadjutinik qitqani akiluangit urhuqjuat ukualu GRA naunaijaqhimajut aktilaangit urhuqjuat akiit ihumagijaujut. Nalikhugit Ministap pitquidjutait, QECkut pijariaqaqtut uuktuqlutik haffuminga urhuaqjuat akikhainik qujaginaq aktilaangatigut FSR Mangit niruktaujut avatqulugit kiklikhait akitutqijauluniluuniin $1 million siksini tatqirhiutini.
8. Tadja uuktuut haffumunga FSRmun imaituq 3.70 cents per kWh atuliqtuq uvani Qitiqqautijuq 1, 2023 hamunga Apitilirvia 30, 2023. Urhuqjuat akiit ihuaqhainirmun titiraqhimajut ilaujut Uuktuutinun aadjiliurutigiblugit ihuaqhaqhimajut GRA itqungniarutait aktilaangit urhuqjuat akiit imaa $1.20 per litre ubluluangai itqungiarutaalu urhuqjuat akiit, atungnirani Qitiqqautijuq 1, 2024 hamunga Apitilirvia 30, 2024. Pihimajuq urhuqjuat akiinun ihuaqhainirmun QECkut itqungiarutaa aktilaanga atugaujuq QECkunun naamavjaktuq $3.4 million uvanga Apitilirvia 30, 2024.
9. QECkut a[irhijut angirutinik katitiqlugit qujaginaq aalakiigutait qitqani urhuqjuat akiit akiitigut itqungiarutikkut pihimajut ukualu akiluangit urhuqjuat akiit, akiliqtuijunin haffumuunga FSR akiatigut. Piqangituq haffuminga FSR ridernganik talvanga auladjutinun akiit kinguliqpaami angiqtauniranin ilaujuq 2022/23 GRA, kihimi QEC itqungniaqtaujut tapkua FSR Maniit avatquniaqtut $1.0 million kiklia iliuraqhimangitumik akiinik imaa 3.70 cents per kWh. Uuktuutini, QECkut apirhijut angirutinik haffumunga 3.70 cents per kWh FSR tadjakaffuk utiffaarutikkut pihimajuq, atuliqluni Qitiqqautijuq 1, 2024.
10. Ukua URRCkut pijaat Uuktuut uvalu pitquijaat Ministaa munarijaqaqtuq URRCkunun tapkua tadjakaffuk akiit atuliqlugit. Titiraqhimajukkut ubluqaqtuq Qiqaialruq 22, 2024, Minista munaqhijuq ukuninga URRCkunik angiqtait QECkut atuliqlugu tadjakaffuk akia imaa 3.70 per kWh hivitunikhaa Qitiqqautijuq 1, 2024 , kingiqpaamun angirutinun ubluqaqtuq Uuktuutini. URRCkut ihumaliuqtaat atuliqlugu tadjakaffuk FSR nakuutqiagut piumajaitigut inuit uvalu ihuaqtuq pihimanirmun akiit ihuarnikkut tamainun akiliqtuijunun.
11. Pitqujauningagut URRC naittumik titiraqhimajut qulaani, uvani Qiqailruq 22, 2024, Ministaat Ihivriuqhinirmun Katimajiit angiqtaat una FSR rider imaa 3.70 cents per kWh atuliqtuq Qitiqqautijuq 1, 2024 tadjakaffuq pihimajuq malikhugu Titiraqhimajuq 12.1 (1) haffumani URRC Maligaa kitut uqaqhimajuq: “Humi uqautidjutait ukua Ihivriuqhinirmun Katimajiit apirhuutaujuq ataani titiraqhimajuni 12(2), Ihivriuqhinirmun Katimajiit pitquiniaqtuq tadjakaffuk atungnirit akiit tunijautinagut maligahaq ataani titiraqhimajup 16, unalu Ministaat Ihivriuqhinirmun Katimajiit angilugit tikuaqtauhimajut auladjutinun atuliqlugu pitqujaujut tadjakaffuk akiit”
12. HAVAUHIQHAT
13. Ilangani 13 (1.1( URRC Maligaa tunihijuq tapkua:

Humi Uqautigijaitigut Ihivriuqhinirmun Katimajiit, uuktuutit tukhiutinun akiinun mikijuq uuktuut, Ihivriuqhinirmun Katimajiit uniudjutigilugu haffumunga munaqhijumun Ministamun 90ni ubluni pijaunikkut munaqhijup Ministap apirhuutaa uqaudjinirmun ataani titiraqhimajup 12(2).

1. Ihivriuramiuk QEC-tkut uuktuut, URRC-kut ihumaliuqtut pidjutigilugu mikijuq uuktuut.
2. URRCkut tunihijut ilituqhaidjutinik Uuktuutikkut tuhaqtidjutikkut (qaritaujakkut Nunatsiaq), hapkunuuna kavamatkut kivgaqtuqtiitigut havaktit attautini nunallaani, titiraqhimajukkut attautinun Ilaujunun Maligaliuqvingmi Nunavunmi, miijat ukualu angajukhiit atangujat havaktit (SAO) aikajuqtillut SAOnun avatiini Nunavut.
3. URRCkut tunihijullu pijakhanik inungnun titiraqhimajukkut uqagahamingnik pidjutigiblugu Uuktuut nutaqarvikhaa Qiqaijaluarvia 1, 2024. Malruk titiraqhimajuk pijaujuk inungnin pidjutainun Uuktuutit. QECtkut tunihijut kiudjutinik tujuqtaujunun uvani Qitiqqautijuq 27, 2024mi unalu Qiqaijaluarvia 6, 2024.
4. URRCkut ihivriuqtaa Uuktuut uvalu ihumaliurutigiblugu tapkua ilaliutihimajut kangiqhidjutit pijariaqaqtut. Kangiqhidjutinun apirhuutit havaktaujut QECkunun uvani Qitiqqautijuq 5, 2024 ukualu QECkut tunihijut kiudjutinik uvani Qitiqqautijuq 19, 2024.
5. URRCkut ihumagijaat pidjutaujut titiraqhimajut uvani Uniudjutini.
6. IHUMALIURUTIT UUKTUUTINUN
7. QECkut tunihijut, ilaujunun Uuktuutinun, atugahat naikliblugit itqungniarutit tatqirhiutini qaffiuniit uvani FSR Maniani hamunga Apitilirvia 30, 2024, naunaijaqhugit kihiqtitautait tukhiutit. QECkut uqaqtut atugahat pihimajut hapkunuuna kangiqhidjutikkut ihumagijaujullu:
	* 1. Angijut urhuqjuat Akiit: Angijut urhuqjuat ukualu akiit ihimajut 2023mi agjaqtaunikkut ukiungani akiluangit. Nutaanguqtiqhimajunik piqangituq angijunik urhuqjuanik itqungiarutinik atuqtaujut uuktuutini.
		2. Naunaijaqhimajut Urhuqjuat Akiit: Atuqtauluaqtut urhuqjuat akiit atuqtaujut hamunga Ubluqtuhivia 2024. QECkut niuvaajut urhuqjuanik naunaijaqhimajunik akiinik pingahuujunin ilaujunin katulaatitaujut PPDkunin munarijaangani Nunavunmi urhuqjuanik agjarnikkut qitqani angijut akjaqtaujut umiaturnarnirmi. Naunaijaqhimajut urhuqjuat akiit hffumani Iidjirurviani hamunga Apitilirvia 2024 itqungniarutait havaknaqhikpata pidjutaujut akiit tunijaujut PPDkunin tapkua atuliqtut Ubluqtuhivia 2024. Hapkua nutaanguqtiqhimajut urhuqjuat akiit pidjutiqaqtut akituqjuuminirmun aktilaangitigut tatqirhiutini urhuqjuat akiit.
		3. Urhuqjuanut Naunaijautit: Itqungniarutait urhuqjuat akiit pidjutiqaqtut naunaijarnikkut aktilaangit urhuqjuat akiit pihimajut naunaijainikkut ukualu aalakiit angijut urhuqjuat naunaijaqhimajut urhuqjuat akjaqtaujut.
		4. Niuvaanikkut Nunaijainikkullu: QECkut qanganuaq naunaijaidjutait niuvaadjutaillu itqungniarutait.
8. QECkut uqaqtut akituqjuumirutait itqungiarutini urhuqjuat akiit, pihimajut uvani Ubluqtuhinia 2024 naunaijaqhimajut urhuqjuat akiit unalu Hikutirvia2023 angijut urhuqjuat akiit, akitujuumirutiniaqtut itqungniarutainun FSR Maniinun atugarijaujut QECkunun imaa $3.4 million talvunga Apitilirvia 30, 2024. Ubluqtuhinia 2024 naunaijaqhimajut urhuqjuat akiit imaatun 15 cents/litre akitutqiaq qaffitaalaunia ilaujuq pihimajunun auladjutinun akiinun. Kangiqhidjutit ilaujut uvani FSRmi atugaini ilaujut Uuktuutit takunaqtut naunaijaqhimajut aktilaangit urhuqjuat akiit talvanga Ubluqtuhinia 2024 aallangajut, kihimi niruktaujut akitutqijaulutik imaa $1.20/litre itqungiarutini qitqani 5 hamunga 11 cents/litre hamanga Ubluqtuhinia hamunga Apitilirvia 2024.
9. QECkut uqaqtut una rider 3.70 cents per kWh kihiqtitaqhimajuq turaangablugu piituq FSF mania qaffiunia hamunga Apitilirvia 30, 2024. QECkut uqaqtut angirutit tukhiqtaujunun urhuqjuat akiinun naunaijautaa akiligahaq akituqjuumirniaqtuq naamavjaktumik imaa $19.41 (ilaujuq GST) attauhiq tatqirhiunmi atuqtuq imaa 500 kWh attauhirmi tatqirhiunmi ilaliutihimajuq akiinun.
10. Ilaliutihimajuq Uuktuutinun ukualu QECkut kiudjutainun kangiqhidjutinun apirhuutit, ukua URRCkut ihivriuqtaallu inungnin tujuqtuhimajut ukualu QECkut kiudjutait. Inungnin tujuqtaujut ilaujut ukununga QECkut itqungniarutaitigut havauhiitigut, titiqiqidjutait ukua FSR aalakiinun qanuriniit akiliqtuijut ukualu pidjutaujut akiliqtuijunun akhuurutainun inmi auladjutikkut akiligahainun.
11. URRCkut iliuripkaijut tapkua QECkut kiujut attautinun qulaani uqaqhimajut pidjutaujut. QECkut kiudjutigiblugit apirhuutit mikhaanun itqungniarutit havauhiitigut imaa uqaqhutik ihuaqtut atuqlugit FSR Maniit (ukualu ilaujut havauhiit) ihuaqhaqlugiluuniin pihimajut auladjutinun akiit humi urhuqjuat akiit aalanguqata. QECkut tujuqtait/ihuaqtut ihivriuqlugit uvalu itqungniaffaaqlugit urhuqjuat akiit siksini tatqirhiutini aulajumik pijaangini nutaanginait akiit urhuqjuat akiliqtugaujut.
12. QECkut naunaijaqtait tapkua FSR iliuraqtaujut ihuaqtumik tamainun akiliqtuijunun akiitigut qanuriniitigut, ukualu akiliqtuijut akhuuqhaidjutait tunijaujut imaa akiliqluanginirmun kilowatt, kihiqtitaqtaujut atuqhugit tamangnik pihimajut auladjutinun akiit ukualu FSR akiit.
13. URRCkut apirhuqtait QECkut ituqngniarutinun havauhiit kinguani. URRCkut naunaiqtaat QECkut tujuutaat tapkua 'humi aalanguqtirutit urhuqjuat akiinuun nalunaqtut uvalu aalanguqataaqtut, ukualu urhuqjuanik aquiqturviit tunihijuitut qujaginaq hivuani ilituqhidjutinik akiit aalangutirutainik atungnirillu FSR Maniinik unalu ilaujut havauhiit akiliqtuijut nakuutqiagut piumajainun.
14. Akhuurutikkut nakuutqiamik kangiqhijaami, akiitigut aalanguqataarnirit pidjutaujut haffumunga FSRmun uuktuutit, URRC kut uuktuqtut avatqumajuni ukiuni akhuuqhalugit QECkut ilauqatigilugit PPDkut nakuunikkut kangiqhijaamingni urhuqjuat akiinik akiinunlu ihuaqhaidjutinun. QECkut uqautigiinaqtaat tapkua akikhaliuqluaqtut urhuqjuat akiinik tunihiblutiklu kiudjutinik ilanginun URRCkut apirhuutainik urhuqjuat akiitigut ihuaqhaidjutinun havauhiinik tapkua PPDkut atuqtainun.
15. URRCkut iniqtiqtaat tapkua ikajuutauniaqtut kangiqhijaangini PPDkut akiinik ihuaqhainirmun atuqtaujut. Una pidjutauniaqtuq ikitqianik FSR uuktuutainik, tapkualuat itqungniarutit pidjutait tunihilutiklu takunaqtunik tamainun iluaniitunun tunihinirmun urhuqjuamik, uuktuutigilugu, agjautit, titqiqidjutit, akiillu katulakkut ikajuutit.
16. URRCkut angiqtait pihimalugit akiliqtuijut tamaanun pittiarnikkut urhuqjuat akiinun hivuliujuq akhuungnaqtuqlu mikhijuumiqlugit qanganguraangat aalaguqtiqataqtut akiit. Nungunianun, imaitutut ituq tapkua QECkut ukualu akiliqtuijut ikajuutiginiaqtaat nakuujumik, qilamik akiinun kangiqhidjutit urhuqjuaqtarvingmin. Tamna atulihaaliqqat, tamangnik QECkut akiliqtuijullu kivgaqtuqtaujaangini nakuujumik haffumanga FSRmin ilaujut havauhiit.
17. URRCkut ihivriuqtait QECkut kihiqtitautait haffuma FSR, ilaujut naunaijattiaqhimajut atugahat tunijaujut Uuktuutini quviagijaujuqlu atuqtaujuq kihiqtitautaillu atuqtaujut ihuaqtut nakuutqiagut atungnikkut. URRCkullu naunaiqtait tapkua nutaat titiraqhimajut pidjutaujut 2023mun angijunun urhuqjuanun unalu Ubluqtuhinia 2024 naunaijaqhimajuq urhuqjuat akiit.
18. Qanuriniatigut, URRCkut pitquijut agirutinik apirhuutinun katitiriangini aalakiigutait uvani FSRmi qanurinia hamunga Apitilirvia 30, 2024. Taimaatut, URRCkut iniqtiqtaat tapkua FSR tukhiqtaujut hamunga Qitiqqautijuq 1, 2024 hamunga Apitilirvia 30, 2024 ihuaqtuq inungnunlu nakuujuq.
19. URRCkut PITQUJAIT
20. Titiraqhimajumi 13 (1) haffumani URRC Maligaani uqaqhimajut:

Ihivriuqtit Katimajiit, uniudjutigilugu haffumunga munaqhijumun Ministamun pitquidjutitik tapkua:

* 1. atuqtipkalirniq tukhiqtaujunun akiinun pipkaijukhaugaluaq,
	2. atuqtipkalirniq tukhiqtaujunun akiinun ipkagahaungituq, uvaluuniin
	3. aalatauq akia naunaijaqtauhimajuq Ihivriunikkut Katimajiinin atuliqlugu
1. URRCkut pitquijut tapkua kangiqhidjutit mikhaanun akikhaliunirmun ukualu itqungiarutit atuqtaujut PPDkunin piinarialaqilugit QECkunin ilaujut akiinun/akiit urhuqjuat.
2. Malikhugit qulaaniitut, URRCkut pitquijut tapkua Uqhurjuat Aulannaitkutauninngit Akinga imaa 3.70 cents per kWh angiqtauluni hapkununga QECkunun, Hhivitunia hamanga Qitiqqautijuq 1, 2024 hamunga Apitilirvia 30, 2024.
3. Piqangituq uvani Uniudjutit Ihuigingilugit ukua URRC ihumagijainik qujaginaq aalat pidjutaujut pittiarnikkut QECkut.

# PIDJUTIGIPLUGIT

# AULADJUTIQHANUT AKITUUTILAANGINNUT KATIMAJIIT NUNAVUNMI

****

**UBLUANI: Qiqaijaluarvia 23, 2024**

**Paul Okalik, ikhivautalik**

**Igluin Auladjutitigun Akitutilaanginnut Katimajiit**

1. Ihuaqhaqtaujut qanitqianganun uan cent [↑](#footnote-ref-1)
2. Ihuaqhaqtaujut qanitqianganun uan cent [↑](#footnote-ref-2)